stanford-oval/wikipedia huggingface dataset:
Xingu

| Xingu |
| --- | --- |
 Xingu korostettuna kartalla
Alkulähde:  Ronuron ja Culuenen yhtymä
Laskupaikka:  Amazon
Maat:  Brasilia
Pituus:  1 980 km
Alkulähteen korkeus:  275 m
Virtaama:  9 860 m³/s
Valuma-alue:  520 292 km²
Xingu on Etelä-Amerikassa olevan Amazon-joen sivujoki Brasiliassa. Joki saa alkunsa Keski-Brasilian vuorilta ja sillä on pituutta 1 980 kilometriä. Joessa on paljon putouksia, ja se on purjehduskelpoinen vain alajuoksultaan. Xingujokeen on rakenteilla suuri Belo Monten pato. Hanke on saanut paljon vastustusta.
Aiheesta muualla

Kuvia tai muita tiedostoja aiheesta Xingu Wikimedia Commonsissa
Videoblogi

Videoblogi (arkikielessä vlogi, engl. video blog, vlog) on blogi, joka tehdään videokuvaamalla. Videoblogeja tekeviä kutsutaan vloggaajiksi. Tunnettuja suomalaisia vloggaajia ovat muun muassa Lakko, Herbalisti, Soikku ja Saara. Suomalaisista kanavista eniten tilaajia YouTubessa on dudesonVLOG-kanavalla. Tunnettuja ulkomaalaisia vloggaajia ovat muun muassa PewDiePie ja Bethany Mota. Eräs suosituimmista vlogien julkaisupaikoista on videopalvelu YouTube.
William Ferguson

| William Ferguson> Henkilötiedot |
| --- | --- |
Kansalaisuus:   Etelä-Afrikka
Formula 1 -ura
Aktiivivuodet:  1972
Talli(t):  Brabham
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan Grand Prix 1972
Viimeinen kilpailu:  Etelä-Afrikan Grand Prix 1972
William Ferguson (6. maaliskuuta 1940 Johannesburg – 19. toukokuuta 2007 Durban) oli eteläafrikkalainen F1-kuljettaja. Hän osallistui yhteen F1-osakilpailuun kaudella 1972, Etelä-Afrikan GP:hen. Hän kuitenkin karsiutui, eikä päässyt starttaamaan kilpailuun. Hänen moottorinsa hajosi jo harjoituksissa. Hän osallistui lukuisiin MM-sarjaan kuulumattomiin kilpailuihin.
Wellington (täsmennyssivu)

Wellington voi tarkoittaa:
Paikkoja

Wellington, Uuden-Seelannin pääkaupunki
Wellington, hallintoalue Uudessa-Seelannissa
Wellington, kaupunki Uudessa Etelä-Walesissa, Australiassa
Wellington, kunta Kanadan Prinssi Edwardin saarella
Wellington, aluekunta Kanadan Ontariossa
Wellington, kaupunki Etelä-Afrikassa
Wellington, kaupunki Englannin Shropshiressä
Wellington, kaupunki Englannin Somersetissä
Wellington, kaupunki Intiassa
Wellington, kaupunki Yhdysvaltojen Coloradossa
Wellington, kaupunki Yhdysvaltojen Floridassa
Wellington, kylä Yhdysvaltojen Illinois'ssa
Wellington, kaupunki Yhdysvaltojen Kansasissa
Wellington, pikkukaupunki Yhdysvaltojen Kentuckyssa
Wellington, pikkukaupunki Yhdysvaltojen Mainessa
Wellington, kaupunki Yhdysvaltojen Missourissa
Wellington, kaupunki Yhdysvaltojen Ohiossa
Wellington, kaupunki Yhdysvaltojen Texasissa
Wellington, kaupunki Yhdysvaltojen Utahissa
Wellington, pikkukaupunki Yhdysvaltojen Wisconsinissa
Wellington, saari Chilessä
Henkilöitä

Arthur Wellesley Wellington (1769–1852), Wellingtonin herttua ja brittiläinen sotapäällikkö
Wellington Koo (1887–1985), kiinalainen diplomaatti
Wellington Mara (1916–2006), yhdysvaltalainen urheiluvaikuttaja
Wellington Silva Sanches Aguiar, Wellington Nem (s. 1992), brasilialainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wellington”, voi hakea sivunnimihaulla, laajalla sivunnimihaulla tai tekstihaulla.
Vanuatu kesäolympialaisissa 2000

Vanuatu osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat jousiammuntaan ja yleisurheiluun. Maan lipunkantajana avajaisissa toimi aitajuoksija Mary-Estelle Kapalu. Mitaleita Vanuatu ei saavuttanut.
Joukkue > Jousiammunta

François Latil - Miesten yksilökilpailu
Joukkue > Yleisurheilu

Abraham Kepsin - Miesten 100 metrin juoksu
Mary-Estelle Kapalu - Naisten 400 metrin aitajuoksu
Vanuatu kesäolympialaisissa 1988

Vanuatu osallistui Soulin kesäolympialaisiin vuonna 1988 neljän urheilijan joukkueella. Maan urheilijat osallistuivat nyrkkeilyyn ja yleisurheiluun. Maan lipunkantajana avajaisissa toimi pikajuoksija Olivette Daruhi. Mitaleita Vanuatu ei saavuttanut ensimmäisissä olympialaisissaan.
Joukkue > Nyrkkeily

James Iahuat - Miesten keskisarja (75 kg)
Joukkue > Yleisurheilu

Jerry Jeremiah - Miesten 100 ja 200 metrin juoksut
Baptise Firiam - Miesten 400 metrin juoksu
Olivette Daruhi - Naisten 100 ja 200 metrin juoksut
Videoerotuomari

Erotuomari tarkastelemassa videota kesken ottelun.
Videoerotuomari eli VAR (engl. video assistant referee) on jalkapallossa erotuomariston jäsen, joka avustaa erotuomaria tietyissä tilanteissa käyttäen hyväkseen ottelun videomateriaalia.
VAR-protokollaa käytetään silloin, kun pelissä tapahtuu selkeä ja ilmeinen tuomarivirhe tai vakava huomaamatta jäänyt tapahtuma. Nämä tilanteet ovat maali, rangaistuspotku, suora punainen kortti ja väärän pelaajan poistaminen kentältä. Videoerotuomari tarkkailee videohuoneessa koko ajan TV-kuvaa ja tarkastaa automaattisesti kaikki edellä mainitut tilanteet. Hän katsoo tilanteita eri kamerakulmista ja eri toistonopeuksilla. Videoerotuomari ja muut erotuomariston jäsenet voivat suosittaa videotarkastelua erotuomarille, mutta erotuomari tekee itse päätöksen siitä, turvaudutaanko videotarkasteluun. Jos videotarkasteluun ryhdytään, VAR kertoo erotuomarin korvanappiin käsityksensä tilanteen kulusta. Erotuomari voi tehdä päätöksensä VAR:n kertoman pohjalta tai mennä itse katsomaan tilanteen VAR-ruudulta kentän laidalta.
Jalkapallotapahtumia, joissa VARia käytetään on muun muassa MM-kisat, Serie A, Valioliiga ja Bundesliiga.
Suomen Veikkausliigassa VAR:ia aletaan käyttää pilottina vuosina 2024–2025.
Vuoden 2014 jalkapallon maailmanmestaruuskilpailujen karsinnat

| FIFA World cup 2014 > MM-karsinnat 2014 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 2010 |  2018 → |  |  |  |
Vuoden 2014 jalkapallon maailmanmestaruuskilpailujen karsinnat pelattiin kesäkuun 2011 ja lokakuun 2013 välisenä aikana. Karsinnoissa ratkaistiin 31 MM-lopputurnaukseen menevää joukkuetta kaikkiaan 203:sta osallistuvasta maasta. Brasilia isäntämaana pääsi kisoihin automaattisesti.
Karsinnat maanosittain

Kullakin maanosalla on oma ottelujärjestelmänsä, jolla ratkaistaan kisoihin selviytyvät joukkueet.
| Maanosaliitto | Lopputurnauspaikat | Osallistuvat maat | Pääartikkeli |
| --- | --- | --- | --- |
| Eurooppa (UEFA) | 13 | 53 | UEFA:n karsinnat jalkapallon maailmanmestaruuskilpailuihin 2014 |
| Afrikka (CAF) | 5 | 52 | CAF:n karsinnat jalkapallon maailmanmestaruuskilpailuihin 2014 |
| Etelä-Amerikka (CONMEBOL) | 4 tai 5* (+Brasilia) | 9 | CONMEBOL:n karsinnat jalkapallon maailmanmestaruuskilpailuihin 2014 |
| Aasia (AFC) | 4 tai 5* | 43 | AFC:n karsinnat jalkapallon maailmanmestaruuskilpailuihin 2014 |
| Pohjois- ja Väli-Amerikka sekä Karibia (CONCACAF) | 3 tai 4* | 35 | CONCACAF:n karsinnat jalkapallon maailmanmestaruuskilpailuihin 2014 |
| Oseania (OFC) | 0 tai 1* | 11 | OFC:n karsinnat jalkapallon maailmanmestaruuskilpailuihin 2014 |
| Yhteensä | 31 | 203 |  |
*CONCACAF:n karsintojen neljäs ja CONMEBOL:n viides kuten myös OFC:n voittaja ja AFC:n viides ratkaisevat kaksi lopputurnauspaikkaa karsintaotteluilla.
Sijoitusten määrittäminen

FIFA on päättänyt kaikille maanosille yhteisestä tavasta ratkaista sijoitukset joukkueitten kesken:
kaikkien otteluiden pisteet
kaikkien otteluitten maaliero
kaikkien otteluitten tehdyt maalit
keskinäiset ottelut
keskinäisten otteluitten maaliero
keskinäisten otteluitten tehdyt maalit
keskinäisten otteluitten vierasotteluissa tehdyt maalit
arpa tai uusintaottelu
MM-kilpailuihin selviytyneet joukkueet

Sovittujen sääntöjen mukaan viimeisistä kisapaikoista karsivat joukkueet olivat UEFA:n karsinnan lohkokakkoset. Ottelupareiksi arvottiin: Kreikka - Romania, Portugali - Ruotsi, Islanti - Kroatia ja Ukraina - Ranska. Otteluparien voittajat selviytyivät MM-kilpailuihin. Lohkonsa kakkossijasta huolimatta Tanskan joukkue jäi jatkokarsintojen ulkopuolelle niin sanottuna Euroopan huonoimpana kakkosena. Afrikan vastaavat otteluparit olivat: Algeria - Burkina Faso, Senegal - Norsunluurannikko, Nigeria - Etiopia, Kamerun - Tunisia sekä Ghana - Egypti. Etelä-Amerikan ja Aasian jaettu kisapaikka ratkaistiin otteluparissa Uruguay - Jordania, sekä Pohjois- ja Keski-Amerikan ja Oseanian jaettu kisapaikka ratkaistiin otteluparissa Meksiko - Uusi Seelanti,
Wellington Phoenix FC

Wellington Phoenix FC on wellingtonilainen jalkapalloseura. Wellington Phoenix on perustettu vuonna 2007 ja se pelaa kotiottelunsa Westpac Stadiumilla. Se on pelannut A-Leaguessa kaudesta 2007–2008 alkaen.
Historia

Uudella-Seelannilla oli yksi paikka vuonna 2004 perustetussa Australian pääsarjassa, mutta New Zealand Knightsin lakkauttamisen jälkeen Australian jalkapalloliitto uhkasi ottaa paikan pois. Vuonna 2007 seuran nykyinen puheenjohtaja Terry Serepisos sijoitti suuren summan rahaa uuteen seuraan. Päävalmentajaksi saatiin Uuden-Seelannin maajoukkueen päävalmentaja Ricki Herbert. Ensimmäisen kauden A-leaguessa joukkue pelasi samana vuonna 2007-2008. Joukkueen paras saavutus on A-League Pre-Season Challenge Cupin toinen sija vuodelta 2008 sekä A-leaguen neljäs sija kausilta 2009–2010, 2011–2012 ja 2014–2015.
Tilastot kausittain

| Kausi | P | V | T | H | TM | PM | Joukkueet yhteensä | Sijoitus liigassa | Sijoitus finaalisarjassa | Sijoitus cupissa |  |
| --- | --- | --- | --- | --- | --- | --- | --- | --- | --- | --- | --- |
| 2007–08 | 20 | 5 | 5 | 11 | 25 | 37 | 8 | 8. | DNQ | Lohkovaihe |  |
| 2008–09 | 26 | 7 | 5 | 9 | 23 | 31 | 8 | 6. | DNQ | 2. |  |
| 2009–10 | 40 | 10 | 10 | 7 | 37 | 29 | 10 | 4. | 3. |  |  |
| 2010–11 | 41 | 12 | 5 | 13 | 39 | 41 | 41 | 6. | 6. |  |  |
| 2011–12 | 40 | 12 | 4 | 11 | 34 | 32 | 40 | 4. | 4. |  |  |
| 2012–13 | 27 | 7 | 6 | 14 | 31 | 49 | 27 | 10. |  |  |  |
| 2013–14 | 17 | 4 | 5 | 6 | 20 | 18 | 17 | 9. |  |  |  |

P = Pisteet; V = Voitot; T = Tasapelit; H = Häviöt; TM = Tehdyt maalit; PM = Päästetyt maalit; DNQ = Karsiutui
William A. Seiter

| William A>  Seiter |
| --- | --- |

Henkilötiedot
Syntynyt: 10. kesäkuuta 1892 New York, New York, Yhdysvallat
Kuollut: 26. heinäkuuta 1964 (72 vuotta) Beverly Hills, Kalifornia
Ammatti:  elokuvaohjaaja
Puoliso:  Laura La Plante Marian Nixon
Aiheesta muualla
IMDb 
Elonet
William A. Seiter (10. kesäkuuta 1892 New York, New York – 26. heinäkuuta 1964 Beverly Hills, Kalifornia) oli yhdysvaltalainen elokuvaohjaaja. Hän aloitti uransa elokuvien parissa näyttelemällä pieniä rooleja Keystone-studioilla ja siirtyi elokuvaohjaajaksi vuonna 1918. Seiterin ohjaustöihin kuuluvat muun muassa Jazzikuningatar (1929) ja Päivänpaisteisia pässinpäitä (1933). Seiterin ensimmäinen aviopuoliso oli näyttelijä Laura La Plante ja toinen Marian Nixon, joka myös oli näyttelijä. Seiter jäi eläkkeelle 1954. Hän on saanut tähden Hollywood Walk of Famelle.
White House Down

| White House Down |
| --- | --- |

Ohjaaja:  Roland Emmerich
Käsikirjoittaja:  James Vanderbilt
Tuottaja:  Roland Emmerich Bradley J. Fischer Harald Kloser James Vanderbilt Larry Franco Laeta Kalogridis
Säveltäjä:  Harald Kloser Thomas Wanker
Kuvaaja:  Anna Foerster
Leikkaaja:  Adam Wolfe
Pääosat:  Channing Tatum Jamie Foxx Maggie Gyllenhaal Jason Clarke Richard Jenkins James Woods Michael Murphy
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  InterCom Columbia Pictures Netflix
Ensi-ilta:   28. kesäkuuta 2013    23. elokuuta 2013
Kesto:  131 minuuttia
Alkuperäiskieli:  englanti
Budjetti:  150 000 000 dollaria
Tuotto:  205 366 737 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
White House Down on vuonna 2013 ensi-iltansa saanut Roland Emmerichin ohjaama toimintaelokuva. Sen pääosissa ovat Channing Tatum ja Jamie Foxx.
Näyttelijät

| 0 | 1 | 2 |
| --- | --- | --- |
|  Channing Tatum  | … |  John Cale   |
|  Jamie Foxx  | … |  James W. Sawyer, Yhdysvaltain presidentti   |
|  Maggie Gyllenhaal  | … |  Carol Finnerty   |
|  Jason Clarke  | … |  Emil Stenz   |
|  Richard Jenkins  | … |  Eli Raphelson   |
|  Joey King  | … |  Emily Cale, John Calen tytär   |
|  James Woods  | … |  Martin Walker   |
|  Nicolas Wright  | … |  Donnie   |
|  Jimmi Simpson  | … |  Skip Tyler   |
|  Michael Murphy  | … |  Alvin Hammond, Yhdysvaltain varapresidentti   |
|  Rachelle Lefevre  | … |  Melanie, John Calen ex-vaimo   |
|  Lance Reddick  | … |  General Caulfield   |
|  Matt Craven  | … |  Kellerman   |
|  Jake Weber  | … |  Ted Hope   |
|  Peter Jacobson  | … |  Wallace   |
|  Barbara Williams  | … |  Muriel Walker, Martin Walkerin vaimo   |
|  Kevin Rankin  | … |  Carl Killick   |
|  Anthony Lemke  | … |  Captain Hutton   |
|  Vincent Leclerc  | … |  Ryan Todd   |
|  Garcelle Beauvais  | … |  Alison Sawyer, Yhdysvaltain First Lady   |
|  Kyle Gatehouse  | … |  Conrad Cern   |
|  Falk Hentschel  | … |  Motts   |
|  Jackie Geary  | … |  Jenna   |
Aiheesta muualla

White House Down Internet Movie Databasessa (englanniksi)
William Adam

William Adam  voi viitata seuraaviin:
William Adam (1689–1748), skotlantilainen arkkitehti
William Adam (1751–1839) skotlantilainen poliitikko
William Patrick Adam (1823–1881), englantilainen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Adam”, voi hakea sivunnimihaulla, laajalla sivunnimihaulla tai tekstihaulla.
Valon airut

| Valon airut Kertomusromaani> Bárbmoáirras |
| --- | --- |
 Kannen kuvassa on lapintiira.
Alkuperäisteos
Kirjailija:  Kerttu Vuolab
Kieli:  pohjoissaame
Genre:  romaani
Kustantaja:  Davvi
Julkaistu:  2008
ISBN:  82-7374-665-8
Suomennos
Suomentaja:  Riitta Taipale
Kustantaja:  Atrain
Julkaistu:  2015
Ulkoasu:  sid.
Sivumäärä:  248 (kuvitettu)
ISBN:  978-952-315-138-3
Löydä lisää kirjojaKirjallisuuden teemasivulta
Valon airut: Kertomusromaani (Bárbmoáirras) on Kerttu Vuolabin pohjoissaamenkielinen saamelaisaiheinen romaani vuodelta 2008. Sen on julkaissut Davvi. Teoksen on suomentanut Riitta Taipale, ja suomennoksen on julkaissut vuonna 2015 Atrain.
Teos on käännetty myös ruotsiksi nimellä Paradisets barn (2011). Se oli vuonna 2011 Pohjoismaiden neuvoston kirjallisuuspalkinnon ehdokkaana ja sai vuonna 2017 Lappi-kirjallisuuspalkinnon.
Teoksen aihepiiri liikkuu saamelaisessa mytologiassa ja tarinaperinteessä.
Bárbmoáirras
Aiheesta muualla

Marjatta Ripsaluoma, Kerttu Vuolab: Valon airut
Kerttu Vuolab čálligođii nuppelotjahkásažžan iežas eatnigillii – Dál son lea bálkkašuvvon girječálli Yle.fi, uutiset 6.2.2018 (pohjoissaameksi)
Vettä elefanteille

| Vettä elefanteille> Water for Elephants |
| --- | --- |

Alkuperäisteos
Kirjailija:  Sara Gruen
Kuvittaja:  Charles Mason/Getty Images
Genre:  historiallinen romaani rakkausromaani
Julkaistu:  26. toukokuuta 2006 (1. painos)
Sivumäärä:  335
Suomennos
Suomentaja:  Anna-Maija Viitanen
Kustantaja:  Bazar Kustannus
Julkaistu:  14. helmikuuta 2011
Sivumäärä:  366
ISBN:  9789525637434
Löydä lisää kirjojaKirjallisuuden teemasivulta
Vettä elefanteille (engl. Water for Elephants) on Sara Gruenin kirjoittama historiallinen romaani vuodelta 2006. Gruen kirjoitti sen alun perin osana kansallista romaaninkirjoituskuukautta.
Francis Lawrencen ohjaama romaanin elokuvasovitus ilmestyi vuonna 2011. Elokuvan pääosissa näyttelevät Robert Pattinson Jacob Jankowskina, Reese Witherspoon Marlenana ja Christoph Waltz Augustina.
Vettenranta

Vettenranta on sukunimi, joka on muun muassa seuraavilla suomalaisilla henkilöillä:
Elina Vettenranta (s. 1969), iskelmälaulaja, vuoden 2006 tangokuningatar
Esko Vettenranta (1913–1989), näyttelijä
Minttu Vettenranta (s. 1998), pesäpalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Wilhelm Schraml

Wilhelm Schraml (26. kesäkuuta 1935 – 8. marraskuuta 2021) oli saksalainen roomalaiskatolinen piispa. Hänet vihittiin papiksi Regensburgin hiippakuntaan 29. kesäkuuta 1961 ja nimitettiin sen vihkipiispaksi sekä Munatianan titulaaripiispaksi 7. tammikuuta 1986. Piispaksi vihkiminen seurasi 8. maaliskuuta. Pääkonsekraattorina toimi Manfred Müller, jota avustivat Vinzenz Guggenberger ja Martin Wiesend.
Schraml sai 13. joulukuuta 2001 nimityksen Passaun piispaksi, jonka virkaan hänet asetettiin 23. helmikuuta 2002.
William Nicholson

| William Nicholson> Henkilötiedot |
| --- | --- |
Syntynyt: 12. tammikuuta 1948 (ikä 76)
Kansalaisuus:   Yhdistynyt kuningaskunta
Ammatti:  käsikirjoittaja, kirjailija
Kirjailija
Tuotannon kieli: englanti
Tyylilajit:  fantasia
Palkinnot
 Bafta, Tony, Oscar 
Aiheesta muualla
williamnicholson.co.uk (englanniksi)
Löydä lisää kirjailijoitaKirjallisuuden teemasivulta
William Nicholson (s. 12. tammikuuta 1948) on brittiläinen käsikirjoittaja ja kirjailija.
William Nicholson toimi uransa alkuaikoina BBCllä dokumenttien ohjaajana. Hän oli mukana yli viidessäkymmenessä jaksossa 1970-1980 luvuilla. Hänet alettiin tuntea kirjailijana kun hänen trilogiansa "Tuulen laulu" palkittiin Blue Peterin parhaan kirjan palkinnolla ja Smarties Gold Awardilla parhaasta lasten kirjasta.
Nicholson on käsikirjoittanut muun muassa elokuvat Varjojen maat sekä Lancelot: Ensimmäinen ritari. Häneltä on suomennettu kolmiosainen nuorten fantasiasarja Tuulen laulu,(2000–2002) jonka kirjat ovat: Tuulen laulu, Ylivaltiaan orjat ja Tulilaulu, sekä romaani Toisten maassa (2004).
Tuulen laulu kirjasarjan on suomentanut Helene Butzow, ja sen on julkaissut Kustannusosakeyhtiö Tammi.
Aiheesta muualla

Kotisivut (Arkistoitu – Internet Archive) (englanniksi)
Mari Viertola: Fantastisia vaellustarinoita[vanhentunut linkki]. Turun sanomat 20.3.2005.
Venäjän jalkapallomaajoukkue

Venäjän jalkapallomaajoukkue edustaa Venäjää kansainvälisissä jalkapallon maajoukkuekilpailuissa.
Historia

Venäjän keisarikunnan jalkapallomaajoukkue pelasi ensimmäiset epäviralliset maaottelunsa vuonna 1910. Venäjän jalkapalloliitto perustettiin tammikuussa 1912 ja vielä samana vuonna siitä tuli myös Kansainvälisen jalkapalloliiton FIFA:n jäsen. Venäjän keisarikunnan maajoukkueen seuraajaksi perustettiin Neuvostoliiton jalkapallomaajoukkue, joka pelasi ensimmäisen ottelunsa 1923.  Neuvostoliiton lakkauttamisen jälkeen perustettiin Itsenäisten valtioiden yhteisön jalkapallomaajoukkue tammikuussa 1992 ja lopulta nykyinen Venäjän maajoukkue myöhemmin samana vuonna.
FIFA katsoo Venäjän joukkueen olevan Neuvostoliiton ja IVY:n maajoukkueiden suora seuraaja, vaikka venäläiset olivatkin Neuvostoliiton maajoukkueessa usein vähemmistönä. Monet muista neuvostotasavalloista kuten Ukrainasta lähtöisin olevat pelaajat jatkoivat maajoukkueuraansa Venäjän väreissä.
Historia > 1994 MM-kilpailut

Neuvostoliiton jälkeinen Venäjä selviytyi heti ensiyrittämällään maailmanmestaruuskilpailuiden lopputurnaukseen 1994 Yhdysvaltoihin. Se joutui samaan alkulohkoon Kamerunin, pronssia voittaneen Ruotsin ja maailmanmestaruuden voittaneen Brasilian kanssa. Kaksi ensimmäistä otteluaan Ruotsia ja Brasiliaa vastaan se hävisi 0–2 ja menetti mahdollisuutensa jatkoon, ja alkulohkon viimeisessä panoksettomassa ottelussa Kamerunia vastaan se voitti 6–1 Oleg Salenkon tehtyä maaleista viisi, mikä on yhä MM-lopputurnaushistorian ennätys.
Historia > 1996 EM-kilpailut

Venäjä selviytyi ensiyrittämällään myös EM-kilpailuiden lopputurnaukseen 1996 Englantiin, missä se joutui niin sanottuun kuolemanlohkoon yhdessä Saksan, Tšekin ja Italian kanssa. Ensimmäisen ottelunsa Italiaa vastaan se hävisi 1–2, ja toisen ottelunsa lopulta EM-kultaa voittaneelle Saksalle 0–2. Alkulohkon viimeisessä ottelussa se pelasi lopulta hopealle yltäneen Tšekin kanssa 3–3-tasapelin, mutta putosi myös tällä kertaa jatkokierroksilta.
Historia > 2002 MM-kilpailut

Siitä huolimatta, että vuosina 1997–1999 Venäjä oli FIFA:n maailmanrankingissa 20 parhaan joukossa, se epäonnistui selviytymään kaksista karsinnoista lopputurnaukseen. Arvokilpailukentillä se nähtiin vasta kuuden vuoden tauon jälkeen 2002 Japanin ja Etelä-Korean MM-kilpailuissa. Venäjä pelasi alkulohkossa H yhdessä Belgian, Tunisian ja isäntämaa Japanin kanssa. Avausottelunsa Tunisiaa vastaan se voitti 2–0, mutta toisessa ottelussaan hävisi Japanille 0–1 ja kolmannessa Belgialle viime minuuttien jännittävien vaiheiden jälkeen 2–3, eikä selviytynyt jatkokierroksille.
Historia > 2004 EM-kilpailut

2004 Portugalin EM-kisoissa Venäjä joutui jälleen vaikeaan alkulohkoon yhdessä lopulta Euroopan-mestaruuden vieneen Kreikan, hopealle yltäneen Portugalin sekä Espanjan kanssa. Ensimmäisessä ottelussaan se hävisi Espanjalle 0–1 ja neljä päivää myöhemmin Portugalille 0–2. Alkulohkon viimeisessä ottelussaan se voitti Kreikan 2–1, mutta ei tälläkään kertaa selviytynyt alkulohkosta jatkoon.
Historia > 2008 EM-kilpailut

Valmentaja Guus Hiddinkin johtaman Venäjän pääsy Sveitsissä ja Itävallassa järjestettäviin Euroopan-mestaruuskilpailuihin oli tiukalla.
Karsintojen viimeisellä kierroksella joukkueen 1-0 -vierasvoitto Andorrasta ja Englannin samanaikainen 2-3 -kotitappio Kroatialle veivät kuitenkin Venäjän lopputurnaukseen, Englannin jäädessä kisojen ulkopuolelle.
Lopputurnaus lohkossa D alkoi Venäjän kannalta vaikeasti ja Espanja oli ensimmäisessä ottelussa parempi maalein 4-1. Voitto maalein 1-0 hallitsevasta euroopanmestarista Kreikasta piti kuitenkin Venäjän toiveet puolivälieräpaikasta hengissä. Jatkopaikan kohtalo ratkaistiin viimeisessä ottelussa Ruotsia vastaan ja Venäjä voitti ottelun 2-0.
Puolivälierässä Venäjää vastaan asettui kisojen aikana vakuuttavasti pelannut Hollanti. Kun Ruud van Nistelrooy tasoitti tilanteeksi 1-1 vajaat kymmenen minuuttia ennen varsinaisen peliajan loppua, näytti siltä, että Hollanti kääntäisi ottelun itselleen jatkoajalla. Venäjä kuitenkin hallitsi jatkoaikaa täysin ja vei voiton Dmitri Torbinskin (113') ja Andrei Aršavinin (116') maaleilla 3-1.
Välierissä vastaan asettui toistamiseen Espanja. Wienissä pelatussa ottelussa Venäjä kesti ensimmäiset 45 minuuttia lukemissa 0-0, mutta toisella puoliajalla nousi Espanja  3-0 -voittoon. Venäjän kisat päättyivät, Espanja vei lopulta Euroopan mestaruuden.
Historia > 2010 MM-karsinnat

Vuoden 2010 Etelä-Afrikan MM-kisojen karsinnoissa Venäjä sijoittui lohkossaan toiseksi Saksan jälkeen ja eteni jatkokarsintoihin, missä se kuitenkin putosi Slovenialle vierasmaalisäännöllä.
Historia > 2012 EM-kilpailut

Venäjä eteni kisoihin karsintalohkonsa voittajana ja pelasi vuoden 2012 EM-kisoissa A-lohkossa. Ensimmäisen pelinsä se pelasi Tšekkiä vastaan ja voitti ottelun maalein 4-1. Toinen peli Puolaa vastaan päättyi lukemin 1-1. Kolmannessa ja viimeisessä pelissä vastaan asettui Kreikka, ottelun ratkaisijaksi nousi Kreikan Giorgos Karagkounis, joka teki ottelun ainoaksi jääneen maalin ensimmäisen puoliajan lisäajalla. Kreikan ja Venäjän ollessa tasapisteissä tämä joukkueiden keskinäinen ottelu pudotti Venäjän jatkosta.
Historia > 2014 MM-kisat

Venäjä selviytyi 12 vuoden tauon jälkeen Brasiliassa pelattuihin vuoden 2014 MM-kisoihin, jossa se kuitenkin jäi lohkonsa kolmanneksi ja pudotuspelien ulkopuolelle pelattuaan kaksi tasapeliä Etelä-Koreaa ja Algeriaa vastaan - molemmat päättyivät maalein 1-1 - sekä yhden 0-1 -tappion Belgiaa vastaan. Joukkueen päävalmentajana toimi italialainen Fabio Capello.